شيلة اخر رسالة كلمات سداح اداء هزاع المهلكي وعبدالله الطواري
غن يا عبدالله بما تهيا لي
اللحون بمشية الزور مقبوره
يالطواري والغنا الوان واشكالي
ودنا ناخذ عل قمته دوره
سم يا هزاع يا طيب الفالي
جر صوتك والطوارى مخبوره
كان قلب المهلكي ماهو بسالي
قلبي من العام في نار مسعوره
ليتني يوم ابدي المرقب العالي
اعتلي بالجو واعانق طيوره
لو معي جنحان ما شفتم احوالي
ثاقله رجلي بخطوات مكسوره
ضاقت الارض الوسيعه من ظلالي
كنها مني جفوله ومذعوره
ذعذع الغربي وغنيت موالي
الهواء البارد بصدري لعب دوره
اه يا وجدي وليل السهر طالي
وش يرد الصبح لا ينبلج نوره
غابت اللي لاجلها منشغل بالي
كيف بنساها وبالخير مذكوره
غاليه عندي ومقدارها غالي
لو جفاها موجعاًقلبي بجوره
لا تزال اخر رساله بجوالي
قالت اعذرني وقلت معذوره
وادعتني قبل لا تقطع وصالي
مل لقلب هجرها يجرح شعوره
سرها مدفون في صدري البالي
في ضلوعا حانيه شيدت سوره
المحبه تجمع المر والحالي
لو تجي مشكوره تروح مشكوره
والقطيعه تركي الميسم وصالي
فرق كبد اللي تشده بحنجوره